อิศ จันท์ คิวคม กดแม็กซิมัมเบรก ลิ่วสอยคิวสมัครเล่นโลก 2016
อิศ จันท์ อิศรา กะไชยวงศ์ แชมป์ประเทศไทยคนล่าสุด โชว์เพลงคิวสุดเฉียบ กดแม็กซิมัมเบรก 147 แต้ม เป็นฝ่ายชนะ ปีเตอร์ แมคคัลลอช จากออสเตรเลียขาดลอย 4-0 เฟรม ศึกสนุ้กเกอร์ชิงแชมป์สมัครเล่นโลก 2016 ที่กาตาร์ เช่นเดียวกับ แมน นครปฐม ธนวัฒน์ ถิรพงศ์ไพบูลย์ อดีตแชมป์เยาวชนโลก ที่ชนะ เจสัน เดวานีย์ จากไอร์แลนด์ ขาดกระจุย 4-0 เฟรม ส่วน 3 นักแทงสาวพาเหรดเข้ารอบทั้งหมด,การแข่งขันสนุ้กเกอร์ชิงแชมป์สมัครเล่นโลก IBSF World Snooker Championship 2016 ที่กรุงโดฮา ประเทศกาตาร์ มีทั้งหมด 3 ประเภทคือ ชาย, หญิง และอาวุโส ซึ่งประเภทชาย แชมป์จะได้สิทธิ์ไปเล่นระดับอาชีพโลกในซีซั่น 2017-18 ที่จบการดวลคิวรอบแรกเป็นที่เรียบร้อย เข้าสู่การแทงรอบน็อกเอาต์ 64 สุดท้าย ปรากฏว่า อิศ จันท์ อิศรา กะไชยวงศ์ แชมป์ประเทศไทยคนล่าสุด ที่เข้ารอบด้วยการเป็นที่ 1 กลุ่ม K ด้วยสถิติชนะรวด 3 นัด สามารถแทงแม็กซิมัมเบรกไม้เดียว 147 คะแนน ในการลงดวลคิวกับปีเตอร์ แมคคัลลอช จาก ออสเตรเลีย โดยแทงได้ในเฟรมที่ 4 ก่อนจะชนะไปได้อย่างขาดลอย 4-0 เฟรม เข้าไปเจอกับ ดีเคลน เบรแนน จากไอร์แลนด์เหนือ ขณะ ที่ แมน นครปฐม ธนวัฒน์ ถิรพงศ์ไพบูลย์ อดีตแชมป์เยาวชนโลก และเยาวชนเอเชีย ยังฟอร์มแรง ไล่แทง เจสัน เดวานีย์ จากไอร์แลนด์ ขาดกระจุย 4-0 เฟรม เช่นกัน เข้ารอบไปเจอกับ เช็ง ซี่ฟาง ตัวเต็งจากประเทศจีน,ด้านประเภทหญิง นักกีฬาไทย 3 คนพาเหรดเข้ารอบทั้งหมด และได้เล่นในรอบ 16 คน โดย ใบพัด ศรีราชา ศิริภาพร นวนทะคำจัน จะดวลกับฟลอริซา อันดาล จากฟิลิปปินส์ ขณะที่ แอม ร้อยครู วรัตน์ฐนัน ศุภ์กฤศธเนส พบผู้ชนะระหว่าง ปุย หยิง ชู จากฮ่องกง หรือหยู หยิง เซี๊ยะ จากจีน และ มิงค์ สระบุรี ณัชชารัตน์ วงศ์หฤทัย รอพบผู้ชนะระหว่าง ชาร์เลนา ไช จากสิงคโปร์ หรือเคธีย์ เดฮาเอนา จากเบลเยียม,ส่วนประเภทอาวุโส หรือมาสเตอร์ส หยิก สำโรง พิสิษฐ์ จันทร์ศรี เจ้าของแชมป์รายการนี้ 3 สมัยติดต่อกันคนแรกของโลก เข้ารอบน็อกเอาต์ 64 คนสุดท้าย ไล่แทงนาเซอร์ ทากี จากคูเวต 3-0 เฟรม เข้าไปเจอกับ พอล โธเมอร์สัน จากออสเตรเลีย และต่าย พิจิตร ชูชาติ ไตรรัตนประดิษฐ์ เฮดโค้ชของไทย ออกคิวคมไล่ทิ่ม โมฮัมเหม็ด อโลตาอิบี จากซาอุดีอาระเบีย 3-0 เฟรม เข้ารอบ 32 คนเจอกับราเปช ชาห์ จากอินเดียต่อไป.
อิศ จันท์ โชว์เพลงคิวสุดเฉียบ กดแม็กซิมัมเบรก 147 แต้ม เป็นฝ่ายชนะ ปีเตอร์ แมคคัลลอช จากออสเตรเลียขาดลอย 4-0 เฟรม ศึกสนุ้กเกอร์ชิงแชมป์สมัครเล่นโลก 2016 ที่กาตาร์
อิศ จันท์,อิศรา กะไชยวงศ์,แม็กซิมัมเบรก,สนุ้กเกอร์ชิงแชมป์สมัครเล่นโลก 2016,สอยคิว